b"\n_START_ARTICLE_\nStart All Over\n_START_SECTION_\nDose\xc5\xbeki na lestvicah\n_START_PARAGRAPH_\nPesem\xc2\xa0\xc2\xbbStart All Over\xc2\xab\xc2\xa0je ekskluzivno iz\xc5\xa1la na radiu Radio Disney. Najprej se je pojavila na lestvici Hot Digital Songs in nato \xc5\xa1e na lestvici Billboard Hot 100. Ob koncu tedna 18. januarja 2008 je pesem\xc2\xa0\xc2\xbbStart All Over\xc2\xab\xc2\xa0pristala na osemin\xc5\xa1estdesetem mestu lestvice Hot 100.. \xc5\xa0e istega tedna je pesem pristala na sedeminpetdesetem mestu lestvice Pop 100. Ob koncu tedna 26. januarja je pesem pristala na petdesetem mestu lestvice Hot Digital Songs, vendar nazadnje izpadla iz lestvic Hot 100 in Pop 100. Pesem je prejela enak komercialni uspeh v drugih dr\xc5\xbeavah. Ob koncu tedna 23. februarja 2008 je pesem pristala na lestvici Canadian Hot 100, na triindevetdesetem mestu, nato pa \xc4\x8dez en teden izpadla iz lestvice. Na lestvici Australian Singles Chart je pesem\xc2\xa0\xc2\xbbStart All Over\xc2\xab\xc2\xa014. julija pristala na petdesetem mestu lestvice. V drugem tednu, ob koncu tedna 11. avgusta 2009, je pesem dosegla enain\xc5\xa1tirideseto mesto na lestvici, nato pa v petih tednih padla na petdeseto mesto.\n_START_SECTION_\nVideospot\n_START_PARAGRAPH_\nV ekskluzivnem intervjuju z revijo Access Hollywood je Miley Cyrus v zvezi z videospotom za pesem povedala, da ga bo re\xc5\xbeiral Marc Webb. Dejala je:\xc2\xa0\xc2\xbb\xc5\xbdelim si nekaj norega, \xc4\x8desar \xc5\xa1e nih\xc4\x8de ni naredil, \xc5\xbeelim pa si tudi, da bi bil zares naklju\xc4\x8den, saj je pesem naklju\xc4\x8dna.\xc2\xab Videospot so snemali 16. novembra 2007 v areni Los Angelesa, Kalifornija, videospot pa je vklju\xc4\x8deval petdeset spremljevalnih plesalcev. Miley Cyrus je povedala:\xc2\xa0\xc2\xbbPojem in ple\xc5\xa1em in norim naokoli in niti sanja se mi ne, kdo so ljudje okoli mene.\xc2\xab Del videospota, v kateri se Miley Cyrus udele\xc5\xbei karnevala, je navdihnil muzikal iz petdesetih, Lak za lase. Kasneje je povedala, da je sama prevzela vlogo mo\xc5\xa1kega, ki vstopi na\xc2\xa0\xc2\xbbsceno maturantskega plesa\xc2\xab\xc2\xa0iz muzikala Lak za lase. Miley Cyrus je dejala:\xc2\xa0\xc2\xbbPri\xc5\xa1el bo nek fant, s katerim naj bi 'za\xc4\x8dela znova' in skupaj se bova udele\xc5\xbeila maturantskega plesa. Torej, to je naklju\xc4\x8dno. Je, kot da bi se vse zgodilo naenkrat.\xc2\xab Ob koncu videospota je razlo\xc5\xbeila, da je od\xc5\xa1la nazaj tja,\xc2\xa0\xc2\xbbkamor sodim\xc2\xab\xc2\xa0po\xc2\xa0\xc2\xbbposkusnem\xc2\xab\xc2\xa0dnevu._NEWLINE_Videospot se za\xc4\x8dne z Miley Cyrus v pi\xc5\xbeami, ko ugasne lu\xc4\x8d in zaspi. Ko se zbudi, se najde na postelji, ki je postavljena na kolesarski rampi, oble\xc4\x8dena v belo majico, \xc4\x8drn brezrokavnik, rde\xc4\x8de hla\xc4\x8de in \xc4\x8drne \xc5\xa1kornje. Medtem kolesarji uporabljajo rampo, Miley Cyrus pa vstane in za\xc4\x8dne izvajati pesem. Nato vstopi na \xc5\xa1olski avtobus, ki sta ga zasedla poslovne\xc5\xbe in podjetnica. V ostalem videospotu se Miley Cyrus prika\xc5\xbee na karnevalu, med tem ko ple\xc5\xa1e. Pojavijo se naklju\xc4\x8dne figure, kot so astronavti, potaplja\xc4\x8di in kavboji. Ogromno pokrivalo, poslikano z vzorci zvezd, pade nanjo in razkrije se oder, kjer nastopi s svojim bandom. Ob zaklju\xc4\x8dku videospota Miley Cyrus zbudi budilka, tiskalni stroj pa za\xc4\x8dne tiskati vse, kar se je zgodilo med videospotom. Videospot za pesem\xc2\xa0\xc2\xbbStart All Over\xc2\xab\xc2\xa0se je prvi\xc4\x8d predvajal na kanalu Disney Channel 19. decembra 2007. Digitalno ga je prodajala trgovina iTunes Store, pri kateri je iz\xc5\xa1el 28. januarja 2008. Leta 2008 je videospot prejel nominacijo za\xc2\xa0\xc2\xbbnajbolj\xc5\xa1i videospot mednarodnega ustvarjalca\xc2\xab\xc2\xa0na podelitvi nagrad MuchMusic Video Awards, vendar je nagrado nazadnje dobila Rihanna z videospotom za pesem\xc2\xa0\xc2\xbbDon't Stop the Music.\xc2\xab\n_START_SECTION_\nNastopi v \xc5\xbeivo\n_START_PARAGRAPH_\n31. decembra 2007 je s pesmijo nastopila poleg pesmi\xc2\xa0\xc2\xbbG.N.O. (Girl's Night Out)\xc2\xab\xc2\xa0in\xc2\xa0\xc2\xbbWe Got the Party\xc2\xab\xc2\xa0v duetu z glasbeno skupino Jonas Brothers v seriji Dick Clark's New Year's Rockin' Eve with Ryan Seacrest. Pesem\xc2\xa0\xc2\xbbStart All Over\xc2\xab\xc2\xa0je Miley Cyrus izvedla tudi na svoji prvi samostojni turneji, Best of Both Worlds Tour. Na turneji je bila pesem prvi singl, ki ga je izvedla kot ona sama. S pesmijo je nastopila tudi na mnogih drugih turnejah, najprej na turneji glasbene skupine Jonas Brothers (za pesmijo\xc2\xa0\xc2\xbbYear 3000\xc2\xab), nato na turneji dueta Aly & A.J. (za pesmijo\xc2\xa0\xc2\xbbRush\xc2\xab) in nazadnje na turneji banda Everlife. Med nastopom je Miley Cyrus nosila sivo metalsko jakno, belo majico in \xc4\x8drne dokolenke. Nastop se je za\xc4\x8del z Miley Cyrus, ki je na oder pri\xc5\xa1la iz dna odra, da bi zapela pesem. Njen nastop pesmi\xc2\xa0\xc2\xbbStart All Over\xc2\xab\xc2\xa0je \xc4\x8dez turnejo prejemal me\xc5\xa1ane do povpre\xc4\x8dne ocene s strani glasbenih kritikov. Maitland McDonagh iz revije TV Guide je dejala, da je vrnitev Miley Cyrus k skupini Jonas Brothers hitra,\xc2\xa0\xc2\xbbnejasna rokerska stvar\xc2\xab. Promocijski videospot naj bi promoviral film Hannah Montana & Miley Cyrus: Best of Both Worlds Concert._NEWLINE_7. junija leta 2009 je na dvajseti obletnici karnevala Time for Heroes Celebrity Carnival je Miley Cyrus nastopila s pesmimi\xc2\xa0\xc2\xbbStart All Over\xc2\xab,\xc2\xa0\xc2\xbb7 Things\xc2\xab,\xc2\xa0\xc2\xbbBreakout\xc2\xab,\xc2\xa0\xc2\xbbThe Climb\xc2\xab,\xc2\xa0\xc2\xbbThe Driveway\xc2\xab,\xc2\xa0\xc2\xbbFly on the Wall\xc2\xab,\xc2\xa0\xc2\xbbThese Four Walls\xc2\xab\xc2\xa0in\xc2\xa0\xc2\xbbSee You Again\xc2\xab. Takoj za pesmijo\xc2\xa0\xc2\xbbBreakout\xc2\xab\xc2\xa0je pesem\xc2\xa0\xc2\xbbStart All Over\xc2\xab\xc2\xa0druga pesem, ki jo je Miley Cyrus izvedla na svoji prvi svetovni turneji, Wonder World Tour. Med tem nastopom je Miley Cyrus nosila \xc4\x8drne \xc5\xa1kornje, \xc4\x8drne kratke hla\xc4\x8de in top. Med ve\xc4\x8dino nastopa s pesmijo\xc2\xa0\xc2\xbbStart All Over\xc2\xab\xc2\xa0je Miley Cyrus stala na premi\xc4\x8dnem odru. S pesmijo je nastopila tudi na koncertu Rock in Rio v Lizboni, Portugalska in Madridu, \xc5\xa0panija."